
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 12.06.2013               

Plx 194           


AVIZ

asupra  propunerii legislative pentru modificarea art.13 din Legea nr.148/2000, privind publicitatea
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare,  cu propunerea legislativă pentru modificarea art.13 din Legea nr.148/2000, privind publicitatea,  trimisă cu adresa   nr. Plx 194 din 5 iunie 2013 şi înregistrată cu nr. 31/733 din 5 iunie  2013.
Senatul, în calitate de primă Cameră sesizată, a respins propunerea legislativă  la data de 4 iunie  2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizionala.

Potrivit prevederilor art.61 din Regulamentul Camerei Deputaţilor, republicat, Comisia a dezbătut  iniţiativa legislativă  în şedinţa din  12 iunie 2013.

Propunerea legislativă are ca obiect de reglementare modificarea şi completarea ar.131din Legea nr.148/2000, în sensul permiterii publicităţii la băuturile spirtoase şi prin intermediul „ecranelor TV publicitare, poziţionate stradal, în mijloacele de transport în comun sau în orice alt loc public”,  aceasta putând fi difuzată numai în intervalul orar 22.00 – 06.00.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.220 din 29 martie 2013, Guvernul, prin punctul de  vedere transmis cu adresa nr.622  din 30 aprilie 2013, nu susţine adoptarea  acestei  iniţiative legislative.
În urma dezbaterilor, cu unanimitate de voturi, s-a hotărât avizarea  favorabilă a iniţiativei legislative. 

În raport de obiectul şi conţinutul său,  propunerea legislativă face parte din categoria legilor ordinare. 

                       PREŞEDINTE,                                           SECRETAR,

                  Bogdan Liviu CIUCĂ                     Theodor-Cătălin NICOLESCU
Consilier parlamentar,
 Florica Manole

